[{"text_idx": "#000000", "text": "Wrth i gynhadledd gael ei chynnal yn Llundain i drafod yr argyfwng dyngarol yn Syria, mae Cymro sydd wedi dosbarthu nwyddau i ffoaduriaid yn yr Almaen yn dweud ei fod e'n credu fod pobl Cymru eisiau croesawu ffoaduriaid."}, {"text_idx": "#000002", "text": "Ar drothwy'r gynhadledd, cyhoeddodd Prydain y byddai'n dyblu'r cymorthdal i'r rhai sy'n dianc o'r rhyfel cartef yno."}, {"text_idx": "#000003", "text": "Ond mae ystadegau arolwg barn gan y BBC yn awgrymu bod agweddau pobl ym Mhrydain at ffoaduriaid yn caledu."}, {"text_idx": "#000004", "text": "Mae'n awgrymu fod 41% o bobl yn teimlo bod angen caniatau i lai o ffoaduriaid i ddod i'r wlad. 31% oedd canran y rhai gafodd eu holi ar gyfer arolwg tebyg ym mis Medi."}, {"text_idx": "#000005", "text": "Hefyd yn o\u0302l yr arolwg, mae 61% o bobl yn dweud eu bod yn poeni y gallai derbyn ffoaduriaid o wledydd fel Syria a Libya beryglu diogelwch Prydain."}, {"text_idx": "#000006", "text": "Ond mae Cymro sydd wedi dosbarthu nwyddau i ffoaduriaid yn yr Almaen yn credu fod pobl Cymru eisiau rhoi croeso i ffoaduriaid."}, {"text_idx": "#000011", "text": "\"Y tro cynta y buon ni yna ym mis Hydref y llynedd, yn sicr roedd yna groeso gan bawb. Aethon ni i ge\u0302m be\u0302l-droed yn Koblenz gyda'r ffoaduriaid,\" meddai."}, {"text_idx": "#000012", "text": "\"Erbyn yr ail dro, ym mis Ionawr eleni, roedd pethe wedi newid. Roedd yr hyn oedd wedi digwydd yn Cologne nos Calan, ac roedd yr arolwg barn welon ni ar y teledu yn dangos bod 66% yn meddwl bod polisi drws agored Angela Merkel yn ormod."}, {"text_idx": "#000017", "text": "Ac er bod Tim Hartley'n cydnabod bod yna broblemau a\u0302 threfn 'drysau agored' yr Almaen, mae'n credu y gallai Cymru ddenu hyd at 1,000 o ffoaduriaid."}, {"text_idx": "#000018", "text": "\"Does bosib ein bod ni'n gallu cymryd 1,000 o bobl yma yng Nghymru, a rhoi croeso iddyn nhw, achos dwi'n teimlo bod pobl yn dymuno gwneud hynny."}, {"text_idx": "#000020", "text": "Yn dilyn uwchgynhadledd yng Nghaerdydd fis Medi, cafodd tasglu ei sefydlu i gydlynu ymateb Cymru i'r argyfwng, ac i edrych ar faint o ffoaduriaid y byddai modd rhoi lloches iddyn nhw."}, {"text_idx": "#000023", "text": "\"Rydym yn ymfalchi\u0308o yn ein hanes o groesawu ffoaduriaid o bob rhan o'r byd. Rwy'n falch i ddweud bod y traddodiad hwnnw'n parhau wrth i bob awdurdod lleol yng Nghymru gadarnhau eu bod yn barod i groesawu ffoaduriaid o Syria i'w cymunedau, cyn gynted ag y bydd y gwasanaethau cymorth angenrheidiol wedi'u rhoi ar waith.\""}, {"text_idx": "#000034", "text": "Pa ochr i'r ffens? Portread artist dur o'r byd wedi Brexit"}]